อยากสอบถามคือมีปจด.วันสุดท้ายวันที่28พ.ย.62 จนตอนนี้ปจด.ยังไม่มาแต่ไม่มึอาการเหมือนคนท้องสักอย่างทั้งอาการคัดเต้านมเป็นไปได้มั้ยพอดียังให้นมลูกวัย2.7ขวบอยู่นมอาจไม่คัด แต่อาการแพ้อื่นไม่มี มีแต่หน้าท้องที่ดูนูนขึ้นหรือจะเป็นไขมันหน้าท้อง ปจด.ครั้งสุดท้ายมา5วัน แต่มากระปิปกระปอย
สวัสดีครับ สาเหตุที่พบบ่อยที่สุดที่ทำให้ประจำเดือนขาด ยังคงเป็นเรื่องการตั้งครรภ์ครับ กระนั้น หากยังให้นมบุตรอยู่ด้วย ก็มีผลทำให้ประจำเดือนเลื่อนออกไปได้บ้าง เนื่องจากฮอร์โมนที่ผลิตน้ำนมแม่ จะยับยั้งการตกไข่และยับยั้งฮอร์โมนเพศหญิงอื่นได้ครับทั้งนี้ ปริมาณการให้นมบุตรส่งผลต่อการกลับมามีประจำเดือน กล่าวคือ ผู้ที่ให้นมบุตรน้อยลงอาจกลับมามีประจำเดือนได้เร็วขึ้น เป็นต้นครับอย่างไรก็ดี เนื่องจากการให้นมบุตรไม่ได้ช่วยป้องกันการตั้งครรภ์ได้อย่างแน่นอน โดยเฉพาะผู้ที่กลับมามีประจำเดือนอีกครั้งระหว่างที่ให้นมบุตร ดังนั้น หากประจำเดือนยังไม่มาตามกำหนด ก็ควรใช้ชุดตรวจการตั้งครรภ์ดูเพื่อความแม่นยำครับ